CELEX: C2006/165/23
Language: el
Date: 2006-07-15 00:00:00
Title: Υπόθεση C-189/06 P: Αναίρεση που άσκησε στις  13 Απριλίου 2006  η TEA-CEGOS, SA, και η Services techniques globaux (STG) SA κατά της αποφάσεως που εξέδωσε το Πρωτοδικείο (δεύτερο τμήμα) στις  14 Φεβρουαρίου 2006  στην υπόθεση T- 376/05 και T-383/05 TEA-CEGOS, SA, STG SA et GHK Consulting Ltd κατά Επιτροπής των Ευρωπαϊκών Κοινοτήτων

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/13
            
         Αναίρεση που άσκησε στις 13 Απριλίου 2006 η TEA-CEGOS, SA, και η Services techniques globaux (STG) SA κατά της αποφάσεως που εξέδωσε το Πρωτοδικείο (δεύτερο τμήμα) στις 14 Φεβρουαρίου 2006 στην υπόθεση T- 376/05 και T-383/05 TEA-CEGOS, SA, STG SA et GHK Consulting Ltd κατά Επιτροπής των Ευρωπαϊκών Κοινοτήτων
   (Υπόθεση C-189/06 P)
   (2006/C 165/23)
   Γλώσσα διαδικασίας: η γαλλική
   Διάδικοι
   
      Αναιρεσείουσες: TEA-CEGOS, SA, Services techniques globaux (STG) SA (εκπρόσωποι: G. Vandersanden και L. Levi, avocats)
   
      Αντίδικοι στην αναιρετική διαδικασία: GHK Consulting Ltd, Επιτροπή των Ευρωπαϊκών Κοινοτήτων
   Αιτήματα του αναιρεσείοντος/της αναιρεσείουσας
   Οι αναιρεσείουσες ζητούν από το Δικαστήριο:
   
               —
            
            
               Να ακυρώσει την απόφαση του Πρωτοδικείου των Ευρωπαϊκών Κοινοτήτων της 14ης Φεβρουαρίου 2006 που εκδόθηκε επί των συνεκδικασθεισών υποθέσεων T-376/05 και T-383/05
            
         
               —
            
            
               να κάνει επομένως δεκτά τα αιτήματα που προέβαλαν πρωτοδίκως οι αναιρεσείουσες και, κατά συνέπεια,
            
         
               —
            
            
               να ακυρώσει την απόφαση της 12ης Οκτωβρίου 2005 με την οποία απορρίφθηκε η υποψηφιότητα και η προσφορά της κοινοπραξίας TEA CEGOS και να ανακαλέσει την απόφαση περί αναθέσεως της συμβάσεως πλαισίου στην κοινοπραξία TEA CEGOS στο πλαίσιο τυ διαγωνισμού EuropeAid — 2/119860/C-LOT αριθ. 7·
            
         
               —
            
            
               να ακυρώσει όλες τις άλλες αποφάσεις που έλαβε η αναιρεσίβλητη στο πλαίσιο του διαγωνισμού αυτού μετά την απόφαση της 12ης Οκτωβρίου 2005 και, ιδίως, τις αποφάσεις αναθέσεως και τις συμβάσεις που σύναψε η Επιτροπή σε εκέλεση των αποφάσεων αυτών·
            
         
               —
            
            
               Να καταδικάσει την αναιρεσίβλητη στο σύνολο της δικαστικής δαπάνης και των δύο βαθμών.
            
         Λόγοι αναιρέσεως και κύρια επιχειρήματα
   Οι αναιρεσείουσες στηρίζουν την αναίρεσή τους στην παράβαση από το Πρωτοδικείο του κοινοτικού δικαίου και στην πλημμελή διαδικασία ενώπιον του Πρωτοδικείου. Κατά τις αναιρεσείουσες το Πρωτοδικείο δεν έλαβε υπόψη του την αρχή της δικαιϊκής ασφάλειας, την υποχρέωση αιτιολογήσεως, την αρχή της χρηστής διοικήσεως και παραμόρφωσε το περιεχόμενο των αποδεικτικών στοιχείων.